4 august 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale pe **strada Caloianca din localitatea Slatina, județul Olt:**

Ca urmare a unui defect înregistrat în cadrul sistemului de distribuție a gazelor naturale situat pe **strada Caloianca din localitatea Slatina, județul Olt,** **Distrigaz Sud Rețele** **a fost nevoită să sisteze alimentarea cu gaze naturale în data de** **3 august 2023**, **începând cu ora 18:00**. De această întrerupere sunt afectați un număr de **135 de clienți casnici** **și non-casnici**, situați pe străzile Alexandru Ion Cuza, Caloianca, Cazărmii, Eugen Ionescu, Florilor, Garofiței, Independenței, Libertății, Livezii, Malul Livezii, Mănăstirii, Orhideelor, Poeni, Primăverii, Rozelor, Toamnei, Văilor, Viorelelor, Vlad Țepeș și Zorileasca din orașul Slatina, județul Olt.

Echipele Distrigaz Sud Rețele sunt la fața locului pentru a asigura remedierea defectului. Reluarea alimentării cu gaze naturale a clienților afectați **se va face în cursul zilei de astăzi**, **4 august 2023,** până în ora 15:30**.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*